Korvpalli Meistriliiga 2012/2013

Korvpalli Meistriliiga 2012/2013 (G4S Korvpalli Meistriliiga) hooaeg oli Eesti kõrgeima korvpalliliiga 89. hooaeg. Sellel hooajal osales liigas üheksa meeskonda. Põhiturniiri lõppedes pääsesid neist kaheksa edasi kohamängudele. Põhiturniiril viimaseks jäänud meeskond mängis Meistriliigas püsimiseks esiliiga võitjaga üleminekumänge.

Meistriliiga võitis kolmandat aastat järjest BC Kalev/Cramo, kes ei kaotanud kohamängudel ühtegi kohtumist.

Muudatused ja üleminekud

Hooaja eel

Meeskonnad
20. juulil otsustas Korvpalliliidu juhatus, et tuleval hooajal lisandub Meistriliigasse Ida-Virumaa klubi KK HITO.

Treenerid
TTÜ Korvpalliklubi peatreeneriks sai Tiit Sokk.
Korvpalliklubi Pärnu peatreeneriks sai Priit Vene.
Valga/Maks&Mooritsa peatreeneriks sai Tarmo Petter.

Hooaja sees

Treenerid
2. novembril lahkus Tarmo Petter Valga/Maks&Mooritsa peatreeneri ametist.
24. novembril otsustas BC Kalev/Cramo loobuda Aivar Kuusmaa teenetest.
24. novembril määrati BC Kalev/Cramo uueks peatreeneriks Alar Varrak.

Mängijad
11. oktoobril otsustas BC Rakvere Tarvas loobuda Raitis Grafsi teenetest. Päev hiljem liitus Grafts Valga/Maks&Mooritsaga.
22. oktoobril lahkus Illimar Pilk BC Rakvere Tarvasest ning liitus 26. oktoobril TYCO Raplaga.
4. veebruaril tegid BC Kalev/Cramo ja TYCO Rapla vahetuse. Kalevist liikus Raplasse Martin Dorbek ning Rapla andis vastu Indrek Kaljupanga.

Põhiturniir
Põhiturniir algas 10. oktoobril. Kokku mängis iga meeskond 32 kohtumist (iga meeskonnaga, v.a BC Kalev/Cramo ning Tartu Ülikool/Rock, kaks korda kodus ja kaks korda võõrsil)
kuna BC Kalev/Cramo mängis lisaks Meistriliigale ka VTB Ühisliigas ning Balti Liigas ja Rock mängis Balti Liigas ja EuroChallenge sarjas, siis mängisid
nad iga meeskonnaga korra võõrsil ja korra kodus, mis läksid topelt tulemusena arvesse.

Põhiturniiri tabel

Tähelepanuväärsemad mängud
10. oktoobril alistas KK HITO oma debüütmängus TYCO Rapla tulemusega 71 : 63 . Peale debüütmängu tuli, aga vastu võtta 24 järjestikust kaotust kui alles 6. märtsil 2013 suudeti alistada Tallinna Kalev.
22. novembril purustas BC Rakvere Tarvas kodusaalis mänginud BC Kalev/Cramo 26. punktiga. Otsustavaks sai kolmas veerandaeg, mille Tarvas võitis 12 : 35 ning kogu mäng lõppes tulemusega 95 : 65. Mängu parimana viskas Tarva mängija Maris Laksa 30 punkti. Kaks päeva hiljem otsustas Cramo juhatus vabastada Aivar Kuusmaa peatreeneri kohustustest.
7. detsembril võttis hooaja suurima võidu Tartu Ülikool/Rock, alistades Valga/Maks&Mooritsa 59. punktiga, lõppseisuks jäi 31 : 90. Valga suutis visata teisel veerandajal 4 punkti, kolmandal 9 ning neljandal 7 punkti, tabades mängu jooksul kõigest 11 pealeviset (viskeprotsent 21.6%).
6. jaanuaril alistas Tartu Ülikool/Rock KK HITO 52. punktiga, lõppseisuks jäi 62 : 114.
27 märtsil toimus otsustav mäng BC Kalev/Cramo ja Tartu Ülikool/Rocki vahel. Põhiturniiri võitmiseks vajas Kalev vähemalt nelja punktilist võitu ning Rock alistati viie punktilise eduga 69 : 64, kuna võite ja kaotusi oli mõlemil võrdselt siis vaadati omavahel mängitud mänge. Esimese mängu võitis Rock kolme punktiga 75 : 72 ning kuna Rockil oli parem üldine punktide vahe vajas Kalev vähemalt nelja punktilist võitu.

Play-off mängud
Play-off vooru pääsesid põhiturniiri kaheksa paremat meeskonda.

Play-off mängude tabel

Veerandfinaalid
Veerandfinaalides läksid omavahel kokku põhiturniiri esimene ja kaheksas, teine ja seitsmes, kolmas ja kuues ning neljas ja viies meeskond. Mängiti kolme võiduni, koduväljaku eelis oli põhiturniiril parema koha saanud meeskonnal. Kuna põhiturniiri esimesed meeskonnad mängisid teistega ainult ühe korra nende kodu väljakul otsustas Korvpalliliit muuta mängugraafiku 1-2-2 formaadiks (koduväljaku eelise saanud meeskond mängis korra kodus, siis kaks korda võõrsil ja vajadusel veel kaks korda kodus).

BC Kalev/Cramo – Tallinna Kalev

TTÜ KK – TYCO Rapla

Tartu Ülikool/Rock – Valga/Maks&Moorits

BC Rakvere Tarvas – Korvpalliklubi Pärnu

Poolfinaalid
Poolfinaalid mängiti kolme võiduni 1-1-1-1-1 formaadis. Võitjad läksid omavhael kokku finaalis, kaotajad pidasid kolmanda koha seeria.

BC Kalev/Cramo – TYCO Rapla

Tartu Ülikool/Rock – BC Rakvere Tarvas

Kolmanda koha mängud
Kolmanda koha mängud peeti kahe võiduni 1–2 formaadis.

BC Rakvere Tarvas – TYCO Rapla

Finaalmängud
Meistriks tulemiseks oli vaja teenida 4 võitu. Mängiti 2-2-1-1-1 formaadis.

BC Kalev/Cramo – Tartu Ülikool/Rock

Autasud

Kuu parim mängija
Järgmised mängijad nimetati Korvpalli Meistriliiga kuu parimateks.

Sümboolne viisik

Individuaalsed auhinnad

Aasta treener
Alar Varrak (BC Kalev/Cramo)

Aasta kaitsemängija
Martin Dorbek (BC Kalev/Cramo / TYCO Rapla)

Aasta noormängija
Rait-Riivo Laane (TYCO Rapla)

Viited

Eesti korvpall
2012. aasta Eesti spordis
2013. aasta Eesti spordis